25 Apo Ŵaisrayeli ŵakakhalanga mu Shitimu,+ ŵanthu ŵakamba kuchita uzaghali na ŵanakazi ŵa ku Mowabu.+2 Ŵanakazi aŵa ŵakachemera ŵanthu ku sembe za ŵachiuta+ ŵawo, ndipo ŵanthu ŵakamba kurya na kusindamira ŵachiuta ŵa Ŵamowabu.+3 Ntheura Israyeli nayo wakamba kusopa* Baala wa Peyori.+ Ndipo ukali wa Yehova ukagolera pa Israyeli.4 Yehova wakati kwa Mozesi: “Tora ŵalongozgi wose ŵa ŵanthu aŵa, uŵapayike zuŵa lili ngee* pamaso pa Yehova, kuti ukali wakugolera wa Yehova ufumeko kwa Israyeli.”5 Mozesi wakati ku ŵeruzgi ŵa Israyeli:+ “Waliyose wa imwe wakome ŵanthu ŵakwake awo ŵasopako* Baala wa Peyori.”+6 Kweni pa nyengo yeneyira, Muisrayeli munyake wakiza na mwanakazi Mumidiyani+ ku ŵabali ŵake, pamaso pa Mozesi na wumba wose wa Ŵaisrayeli, apo ŵakaliranga pa mulyango wa chihema chakukumanamo.7 Finehasi+ mwana wa Eliyazara, mwana wa Aroni wasembe,* wakati waŵawona, wakawuka luŵiro pakati pa wumba na kutora mkondo mu woko lake.8 Wakalondezga Muisrayeli yura mu hema. Wakaŵagwaza wose ŵaŵiri, Muisrayeli na mwanakazi. Wakamugwaza mwanakazi ku malo ghakubisika. Ndipo nthenda yakofya iyo yikawa pa Ŵaisrayeli yikaleka.+9 Awo ŵakafwa na nthenda yira ŵakaŵa 24,000.+10 Penepapo Yehova wakati kwa Mozesi:11 “Finehasi+ mwana wa Eliyazara, mwana wa Aroni wasembe, wawezga kutukutwa kwane pa Ŵaisrayeli, chifukwa wandalekelere munthu waliyose kulimbana na ine pakati pawo.+ Lekani nindaŵamalirethu Ŵaisrayeli kuyana na khumbo lane lakuti ŵanisopenge ine pera.+12 Ntheura umuphalire kuti, ‘Nkhumupa phangano lane la mtende.13 Liŵenge nga ni phangano lamuyirayira lausembe kwa iyo na mphapu yake yakunthazi,+ chifukwa wandalekelere munthu waliyose kulimbana na Chiuta+ wake ndipo waphepiskira Ŵaisrayeli.’”14 Zina la Muisrayeli uyo wakakomekera pamoza na mwanakazi Mumidiyani likaŵa Zimuri, mwana wa Salu, mulongozgi wa nyumba ya Ŵasimiyoni.15 Zina la mwanakazi Mumidiyani uyo wakakomeka likaŵa Kozibi, mwana wa Zuri.+ Zuri wakaŵa mulongozgi wa mafuko gha nyumba za awiskewo mu charu cha Midiyani.+16 Pamanyuma Yehova wakati kwa Mozesi:17 “Uŵasuzge Ŵamidiyani na kuŵatimba,+18 chifukwa ŵamusuzgani pakumuchitirani mauryarya pa nkhani ya Peyori+ na Kozibi mwana wa mulongozgi wa Midiyani. Kozibi wakaŵa mudumbu wawo uyo wakakomeka+ pa zuŵa ilo nthenda yakofya yikawira ŵanthu pa nkhani ya Peyori.”+
tum_Latn